stanford-oval/wikipedia huggingface dataset:
Eurooppalainen opintosuoritusten ja arvosanojen siirto- ja kertymisjärjestelmä

Eurooppalainen opintosuoritusten ja arvosanojen siirto- ja kertymisjärjestelmä, (engl. ECTS, European Credit Transfer and Accumulation System) on vuonna 1989 Erasmus-ohjelman puitteissa luotu eri maiden välisten erilaisten opintojen mittausjärjestelmien vertailutyökalu, joka on kehittynyt vuonna 1999 alkaneen Bolognan prosessin aikana eurooppalaiseksi standardiksi korkeakouluopintojen laajuuden (opiskelijoiden opintotavoitteiden saavuttamiseen käytetyn keskimääräisen työmäärän) ja arvostelun keskinäisen vertailun mahdollistamiseksi.
Mitoitus perustuu arvioon lukuvuoden mittaisen täysipäiväisen koulutusohjelman vaatimasta 1500-1800 tunnin työstä. Yhden lukuvuoden pituus vastaa 60 ECTS-opintopistettä, joten yksi ECTS vastaa noin 25-30 tuntia työtä. Pisteitä kertyy opiskelijalle vain läpäistyistä opinnoista, ei opiskeluajasta.
Nykyiset järjestelmät

| Maa | Opintoyksikköjä vuodessa | Mittayksikkö |
| --- | --- | --- |
| Eurostandardi (Bolognan prosessi) | 60 | ECTS |
| Englanti, Wales ja Pohjois-Irlanti | 120 | credits |
| Alankomaat | 60 | studiepunten |
| Viro | 60 | (euroopa) ainepunkt (EAP) |
| Suomi | 60 | opintopiste, studiepoäng |
| Norja | 60 | studiepoeng |
| Skotlanti | 120 | credits |
| Ruotsi | 60 | högskolepoäng (07/2007->) |
| Italia | 60 | crediti formativi universitari (CFU) |
| Portugali | 60 | créditos |
Vanhat järjestelmät

| Maa | Opintoyksikköjä vuodessa | Mittayksikkö |
| --- | --- | --- |
| Suomi | 40 | opintoviikko |
| Saksa | 40 | Semesterwochenstunden |
| Ruotsi | 40 | poäng |
| Viro | 40 | ainepunkt (AP) |
| Alankomaat | 42 | studiepunten |
Kritiikki

Opintoviikoista opintopisteisiin siirtyminen on suoritettu paikoin ilman tarvittavia lisäresursseja, minkä takia vaadittua kurssien työmäärän analysointia ei ole pystytty tekemään vaan on käytetty jopa suoraa muuntokerrointa.[lähde? ] Opintosisältöjen vertailukelpoisuuden saavuttaminen on huomattu mahdottomaksi, sillä samansisältöisistä opinnoista voi saada eri määrän opintopisteitä jopa saman korkeakoulun sisällä.kenen mukaan?
Arvosana-asteikko

ECTS:n kuuluu myös arvosana-asteikko, joka on seuraavanlainen:
| Arvosana | Määritelmä | Osuus suorituksista |
| --- | --- | --- |
| A | Erinomainen | 90%–100% |
| B | Erittäin hyvä | 65%–90% |
| C | Hyvä | 35%–65% |
| D | Tyydyttävä | 10%–35% |
| E | Välttävä | 0%–10% |
| FX | Hylätty; vaatii lisää työtä | – |
| F | Hylätty; vaatii paljon lisää työtä | – |
Aiheesta muualla

Euroopan komission - Eurooppalainen opintosuoritusten ja arvosanojen siirto- ja kertymisjärjestelmä (ECTS)
Euroopan komission - Introduction to the ECTS Users' Guide
Kazuma Panin kansallispuisto

| --- | --- |
Sijainti:  Zimbabwe
Pinta-ala:  313 km²
| --- | --- |
Tyyppi:  Kansallispuisto 
Perustettu:  1949 uudelleen 1975
muokkaa - muokkaa wikitekstiä - muokkaa Wikidataa
Kazuma Panin kansallispuisto sijaitsee Luoteis-Zimbabwessa Botswanan rajalla Hwangen kansallispuistosta hieman luoteeseen. Kazuma Pan julistettiin kansallispuistoksi 1949, vuonna 1964 se menetti nimityksen ja sai sen jälleen takaisin vuonna 1975. Kansallispuiston pinta-ala on 313 km².
Katharina Andresen

| Katharina Andresen> Henkilötiedot |
| --- | --- |
Syntynyt: 21. toukokuuta 1995 (ikä 29)
Muut tiedot
Omaisuus:  1,4 miljardia dollaria (3/2018)
Yritys:  Ferd AS
Katharina Gamlemshaug Andresen (s. 21. toukokuuta 1995, Oslo, Norja) on norjalainen yliopisto-opiskelija ja miljardööriperijätär. Hän peri vuonna 2007 siskonsa Alexandra Andresenin tavoin isältään 42,2 prosentin omistusosuuden sukuyhtiö Ferdistä. Siskokset nostettiin loppuvuodesta 2015 perintönsä vuoksi julkisuuteen Norjassa ja vuonna 2016 kansainvälisesti maailman nuorimpina dollarimiljardööreinä. Maaliskuussa 2018 yhdysvaltalainen talousjulkaisu Forbes arvioi kummankin varallisuudeksi 1,4 miljardia dollaria.
Hänen liikemiesisänsä Johan H. Andresen (s. 1961) johtaa hallituksen puheenjohtajana perheyhtiö Ferdiä ja omistaa perinnön jälkeen yhä 15,2 prosenttia yhtiön osakepääomasta ja 70 prosenttia äänivallasta. Ferd-konserni on perheen osakesijoitusten hallintayhtiö, ja jatkaa suvun perinteitä teollisuuden suursomistajuudesta. Suvun teollisuusomistus sai alkunsa kauppias Johan Henrik Andresenin (1815–1874) vuonna 1849 ostamasta ja vuoteen 2008 saakka Norjassa toimineesta tupakkayhtiö Tiedemanns Tobaksfabrikista.
Katharina Andresen opiskeli Amsterdamin yliopiston kytkeytyvässä korkeakoulussa (Amsterdam University College) sosiaalitieteitä vuosina 2015–2016 ja jatkoi sitten Norjan BI-kauppakorkeakoulussa (norj. Handelshøyskolen BI) 2017–2018 (BBA-tutkinto).
Hän sai loppuvuodesta 2017 rattijuopumuksesta suuret sakot, lyhyen vankeusrangaistuksen ja puolentoista vuoden ajokiellon ajettuaan 0,6 promillen humalassa. Norjassa ja Ruotsissa rattijuopumusraja on 0,2 promillea, eli tuntuvasti Suomessa säädettyä 0,5 promillea alhaisempi.
Frank Biela

Frank Biela vuonna 2006.
Frank Biela (s. 2. elokuuta 1964 Neuss, Länsi-Saksa) on saksalainen autourheilija. Hän pääosin kilpailee vakioautoilla, sekä kestävyysajoja. Hän on ajanut vuodesta 1990 lähtien Audilla.
Biela aloitti uransa kartingissa 1983, josta jatkoi 1987 Fordn kehitysprojektiin Bernd Schneiderin ja Manuel Reuterin kanssa. Biela ajoi Formula 3:sta ja DTM:ää Fordilla vuoteen 1990 asti, jolloin siirtyi Audille. Hän jatkoi DTM:ssä ja hallitsi vakioautoluokkia ympäri Eurooppaa. Hän hallitsi muun muassa BTCC:tä Isossa-Britanniassa.
1999 Biela siirtyi Pohjois-Amerikkaan ALMS-sarjaan, ja kiersi ympäri maailmaa suurissa kestävyysajotapahtumissa. Hän voitti Le Mansin 24 tunnin ajon ensimmäisen kerran 2000, ja on dominoinut kilpailua nykypäivään saakka.
Porsche Supercup -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Porsche AG | BHR   | BHR   | ESP   | MON   | FRA   | GBR   | EUR 18 | HUN   | TUR   | ITA   | BEL   | 0 | NC |
Voittoja

1991 – DTM
1993 – Ranskan vakioautoluokka
1996 – BTCC
1996 – Guia Race
2000, 2003, 2004, 2007 Sebringin 12 tunnin ajo
2000, 2001, 2002, 2006, 2007 Le Mansin 24 tunnin ajo
Kazumasa Hirai

| Mitalit> Maa:   Japani.Miesten painonnosto. Olympialaiset  | Mitalit> Maa:   Japani.Miesten painonnosto. Olympialaiset  | Mitalit> Maa:   Japani.Miesten painonnosto. Olympialaiset  | Maa:   Japani> Miesten painonnosto. |
| --- | --- | --- | --- |
|  Pronssia | Montréal 1976 | 60 kg |  |
Kazumasa Hirai (s. 21. marraskuuta 1949) on entinen japanilainen painonnostaja ja olympiamitalisti.
Hirai saavutti Montréalin 1976 olympialaisissa pronssia alle 60-kiloisten sarjassa tuloksella 275 kg. Hän nosti tempauksessa 125 kg eli saman tuloksen kuin Neuvostoliiton Nikolai Kolesnikov, mutta työnnössä Hirai jäi tuloksellaan 150 kg kymmenen kiloa Kolesnikovista ja joutui päästämään myös bulgarialaisen Georgi Todorovin ohitseen yhteistuloksissa.
Hirai teki urallaan yhden maailmanennätyksen tempauksessa.
Fisker Automotive

| Fisker Automotive |
| --- | --- |

Perustettu:  2007
Lakkautettu:  2014
Kotipaikka:  Anaheim, Kalifornia, Yhdysvallat
Toimiala:  autoteollisuus
Tuotteet:  autot
Henkilöstö:  53 (2010)
Infobox OKVirheellinen NIMI-arvo: 
Fisker Karma
Fisker Automotive Inc. on yhdysvaltalainen automuotoiluyritys ja -valmistaja, joka valmistaa yksilöllisiä urheiluautoja. Yhtiön perustivat 2005 tanskalaissyntyinen Henrik Fisker ja saksalainen Bernhard Koehler toimittuaan tätä ennen yhdessä usean muun autovalmistajan alaisuudessa. Fisker Automotive esitteli 14. tammikuuta 2008 North American International Auto Show-autonäyttelyssä (NAIAS) Detroitissa ensimmäisen tuotantomallinsa neliovisen plug-in-hybridiauton Fisker Karman. Karman ensimmäiset toimitukset alkoivat 2011, ja tuotantomääräksi oli kaavailtu 15 000 autoa vuodessa. Vain runsaat 2 000 autoa rakennettiin, miltei kaikki Suomessa Valmet Automotiven Uudenkaupungin tehtailla vuoden 2011 lopulta alkaen. .
Vuonna 2013 yhtiö palkkasi asianajajat selvittämään yhtiön heikentynyttä tilaa. Kesäkuussa 2024 Fisker hakeutui Chapter 11 -menettelyn mukaiseen yrityssaneeraukseen, kun uusien omistajien tai toiminnan rahoittajien etsintä ei tuottanut tulosta.
Aiheesta muualla

Fisker Automotive (Arkistoitu – Internet Archive)
Karjalan Viesti

Sotilas lukemassa Karjalan Viestiä.
Karjalan Viesti oli Karjalassa ilmestynyt suomenkielinen rintamalehti. Lehden julkaiseminen alkoi vuonna 1941 nimellä Karjalan miekka: rintamalehti, josta se muuttui pian Karjalan Viestiksi. Lehti oli tarkoitettu enimmäkseen suomalaisille Aunuksen ja Maaselän joukoille. Lehden päätoimittajina toimivat Tauno I. Vartia, Väinö Peltonen, Lauri Nurmi. Toimittajina lehdessä toimivat esimerkiksi, Armas J. Pulla sekä Jouko Autero.
Sanomalehteä julkaistiin 6–7 päivänä viikossa. Levikki lehdellä oli parhaimmillaan noin 30 000 kappaletta. Tällä levikillä se oli johtava kenttälehti jatkosodan aikana. Karjalan Viesti sisälsi yleensä sodan yleistä tilannetta luotaavia pääkirjoituksia, paikallisia ja maailmanlaajuisia uutisia sekä viihdeaineistoa. Lehden painaminen tehtiin sitä varten rakennetuissa junavaunuissa.
Karjalan Sanomat (täsmennyssivu)

Karjalan Sanomat -nimisiä lehtiä on useita:
Karjalan Sanomat, Joensuussa vuosina 1906–1918 ilmestynyt sanomalehti
Karjalan Sanomat, Viipurissa vuosina 1929–1931 ilmestynyt sanomalehti
Karjalan Sanomat, Viipurissa vuosina 1934–1936 ilmestynyt Suomen pienviljelijäin puolueen lehti
Karjalan Sanomat, sanomalehti Suomenmaan nimi vuosina 1942–1945
Karjalan Sanomat, Petroskoissa ilmestyvä sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karjalan Sanomat”, voi hakea sivunnimihaulla, laajalla sivunnimihaulla tai tekstihaulla.
Frank Klepacki

| Frank Klepacki |
| --- | --- |
 Frank Klepacki
Henkilötiedot
Syntynyt: 25. tammikuuta 1974 (ikä 50)
Ammatti:  Pelimuusikko, Rumpali
Muusikko
Tyylilajit:  Industrial EBM Industrial metal Post-grunge Alternative rock Electronic Funk
Soittimet:  Kitara, Syntetisaattori, Rummut
Aiheesta muualla
www.frankklepacki.com
  [ Muokkaa Wikidatassa ] [ ohje ]  
Frank Klepacki (s. 25. tammikuuta 1974) on yhdysvaltalainen musiikintekijä. Parhaiten hänet tunnetaan muun muassa Command & Conquer -pelisarjan musiikkien säveltäjänä. Hän on tehnyt musiikkia kaikkiin sarjan peleihin, paitsi Generalsiin, Tiberium Warsiin ja siihen kuuluvaan lisäosaan Kane’s Wrathiin. Hän on tehnyt musiikkia myös Dune-pelisarjaan ja muun muassa Star Wars: Empire At Warin lisäosaan Forces of Corruption.
Hänen kuuluisin pelimusiikkikappaleensa on kaiketi Command & Conquer -pelisarjaan kuuluvan Red Alert -pelin kappale ”Hell March”. Kappale on saanut erittäin suurta suosiota ja julkisuutta ympäri maailman. Frank teki ”Hell Marchista” uuden version peleihin Red Alert 2 ja Red Alert 3.
14. kesäkuuta 2008 Frank Klepacki debytoi kappaleet ”Hell March” ja ”HM2” livenä Las Vegasissa järjestetyssä Video Games Live -tapahtumassa. Klepacki oli sovittanut molemmista kappaleistaan sikermän, jonka esitti itse yhdessä bändinsä ja sinfoniaorkesterin kanssa.
Diskografia > Pelimusiikit

DragonStrike (Westwood Studios, 1991)
Eye of the Beholder (Westwood Studios, 1991)
Eye of the Beholder II: The Legend of Darkmoon (Westwood Studios, 1991)
Dune II (Westwood Studios, 1992)
Dungeons & Dragons: Warriors of the Eternal Sun (Westwood Studios, 1992)
Order of the Griffon (Westwood Studios, 1992)
The Legend of Kyrandia (Westwood Studios, 1992)
Lands of Lore (Westwood Studios, 1993)
The Legend of Kyrandia II (Westwood Studios, 1993)
The Lion King (Westwood Studios, 1994)
The Legend of Kyrandia III (Westwood Studios, 1994)
Young Merlin (Westwood Studios, 1994)
Command & Conquer (Westwood Studios, 1995)
Parker Brother's Monopoly (Westwood Studios, 1995)
Command & Conquer: The Covert Operations (Westwood Studios, 1996)
Command & Conquer: Red Alert (Westwood Studios, 1996)
Command & Conquer: Red Alert: Counterstrike (Westwood Studios, 1997)
Command & Conquer: Red Alert: Aftermath (Westwood Studios, 1997)
Lands of Lore 2 (Westwood Studios, 1997)
Blade Runner (Westwood Studios, 1997)
Command & Conquer: Red Alert: Retaliation (Westwood Studios, 1998)
Command & Conquer: Sole Survivor (Westwood Studios, 1998)
Dune 2000 (Westwood Studios, 1998)
Command & Conquer: Tiberian Sun (Westwood Studios, 1999)
Lands of Lore 3 (Westwood Studios, 1999)
Command & Conquer: Tiberian Sun: Firestorm (Westwood Studios, 2000)
Command & Conquer: Red Alert 2 (Westwood Studios, 2000)
Nox (Westwood Studios, 2000)
Command & Conquer: Red Alert 2: Yuri's Revenge (Westwood Studios, 2001)
Emperor: Battle for Dune (Westwood Studios, 2001)
Pirates: The Legend of Black Kat (Electronic Arts, 2001)
Command & Conquer: Renegade (Westwood Studios, 2002)
Earth & Beyond (Westwood Studios, 2002)
Star Wars: Empire at War (Petroglyph Games, 2006)
Star Wars: Empire at War: Forces of Corruption (Petroglyph Games, 2006)
Universe at War: Earth Assault (Petroglyph Games, 2007)
Command & Conquer: Red Alert 3 (EA Los Angeles, 2008)
Diskografia > Bändi-, elokuva- ja soolomusiikki

There's a Home (I AM, 1995)
Mmm, Mmm, Mmm, (Home Cookin', 1997)
Unreel Invasion (lyhyt elokuva, 1999)
Pink in the Middle (Home Cookin', 2000)
Essence of the Force (lyhyt elokuva, 2002)
Morphscape (2002)
Rocktronic (2004)
Virtual Control (2005)
The Bitters (The Bitters, 2006)
Awakening of Aggression (2006)
Diskografia > Mainosmusiikki

MTV (1997)
CupidCupid (abc, 2000)
Miller Brewing (2001)
Ultimate Fighting Championship (Fox Sports, 2003–2006)
The Ultimate Fighter (Spike TV, 2005–2006)
Ultimate Fight Night (Spike TV, 2005–2006)
Amp'd Mobile (Spike TV, 2005–2006)
Inside the MMA (HDNet, 2007)
HDNet Fights (HDNet, 2007)
Aiheesta muualla

Kuvia tai muita tiedostoja aiheesta Frank Klepacki Wikimedia Commonsissa
http://www.frankklepacki.com/
Frank Klepacki VGMdb-sivustolla (englanniksi)
Kauko Seppälä

Kauko Ilmari Seppälä (12. maaliskuuta 1923 Vehmaa – 2. helmikuuta 1996 Oulu) oli suomalainen insinööri ja yritysjohtaja, joka sai teollisuusneuvoksen arvonimen.
Seppälän vanhemmat olivat maanviljelijä Ilmo Aleksanteri Seppälä ja Selma Emilia Marttila ja puoliso vuodesta 1950 talousopettaja Rauni Eeva Matilda Mäkimattila. Diplomi-insinööriksi Teknillisestä korkeakoulusta vuonna 1950 valmistunut Seppälä tuli Ouluun selluloosatehtaan käyttöinsinööriksi Oulu-yhtiön palvelukseen vuonna 1952, osallistuen alusta asti myös tehtaan tuotannon uudistamiseen. Vuonna 1962 hänestä tuli selluloosatehtaan teknillinen johtaja ja vuonna 1967 yhtiön koko kemiallisen metsäteollisuuden ja kemianteollisuuden johtaja. Yhtiön varatoimitusjohtajaksi Seppälä nimitettiin vuonna 1973. Hän pyrki osaltaan saamaan Ouluun selluloosan tuotannon ohella paperin tai kartongin valmistusta, mutta suunnitelmat toteutuivat vasta 1990-luvulla, hänen siirryttyään jo eläkkeelle vuonna 1986. Teollisuusneuvoksen arvonimen Seppälä sai vuonna 1982. Hänellä oli useita luottamustehtäviä alallaan, samoin kuin Oulussa ja laajemmin Pohjois-Suomessa.
Keisarinpitäjä

Keisarinpitäjä eli keisarillinen pitäjä on Suomessa vuoteen 1918 asti käytössä ollut nimitys, joka tarkoitti sellaista seurakuntaa, jonka kirkkoherran nimitti Venäjän keisari. Ruotsin vallan aikana tällaista pitäjää kutsuttiin kuninkaanpitäjäksi. Kirkkoherraksi voitiin nimittää kuka tahansa ehdokkaana olleista riippumatta hänen saamistaan äänistään. Joissakin tapauksissa virkaan voitiin nimittää sellainenkin henkilö, joka ei ollut edes ehdokkaana.
Furioso

Furiosoruuna.
Furioso eli Furioso-North Star (unkariksi: Mezőhegyesi félvér) on unkarilainen hevosrotu, joka on risteytetty englantilaisista täysiverisistä. Rotu sai nimensä kantaisältään, Furioso-nimiseltä englantilaiselta oriilta. Se saapui Unkarin Mezőhegyesiin vuonna 1841. Se sai lähes sata orijälkeläistä. Toinen merkittävä periyttäjä oli täysiveriori North Star. Tämän orin veressä kulki norfolkinravuria, ja monet sen jälkeläiset olivat lahjakkaita ravureita. Alun perin molempien orien linjat pidettiin erillään, kunnes Furiososta tuli vallitseva ja ne yhdistyivät.
Furioso on nykyisin lahjakas yleisratsu, joka on hieman raskaampi kuin täysiveriset esivanhempansa. Rodun ihannesäkäkorkeus on 160 senttimetriä, ja väreinä sallitaan kaikki paitsi kirjavat. Rodulle ominaisia piirteitä ovat loivat lavat, vahva selkä ja jalat sekä hyvin muodostunut säkä.
Aiheesta muualla

Aftonbladets artikel om Furioso (ruotsiksi)
Kort om Furioso (englanniksi)
Fakta om stamhingsten Furioso (englanniksi)
Furiosons historia (Arkistoitu – Internet Archive) (englanniksi)
Kathak

Kathak-tanssiesitys
Kathak on tuhansia vuosia vanha pohjoisintialainen tanssiperinne, joka juontaa juurensa niin sanottuun Vediseen aikakauteen, jolloin Intian kansalliseepokset Mahabharata ja Ramayana kirjoitettiin. Kathakille ominaista on tarkka ja nopea rytminen liikkuminen tablarummun soittamien monimutkaisten taalojen tahtiin ja tarinankerronta erilaisten eleiden ja käsiliikkeiden, mudrien avulla.
Tanssi on kehittynyt islamilaisen kulttuurin vaikutuspiirissä, mutta ei ole luonteeltaan uskonnollinen, toisin kuin intialaiset tanssit yleensä. Tanssi edellyttää virtuoositekniikkaa, erityisesti sen jalkatyö. Tanssija Sonia Sabri on kehittänyt kathakia ja tuonut siihen uusia ideoita.
Aiheesta muualla

Kuvia tai muita tiedostoja aiheesta Kathak Wikimedia Commonsissa
Kathakali

Krishnaa esittävä kathakali-tanssija.
Kathakali on monimutkainen naamiotanssi Keralan osavaltiosta Intiasta. Se on yksi Intian klassisista draamatansseista. Se on sekoitus esi-arjalaisia dravidalaistansseja sekä myöhäisempiä brahmiinivaikutteita.
Aiheesta muualla

Kuvia tai muita tiedostoja aiheesta Kathakali Wikimedia Commonsissa
Keith Strickland

Keith Strickland
Julian Keith Strickland (s. 26. lokakuuta 1953 Athens, Georgia) on yhdysvaltalainen multi-instrumentalisti ja lauluntekijä sekä yksi The B-52’s -yhtyeen perustajajäsenistä.
Alun perin Strickland toimi yhtyeen rumpalina. Ricky Wilsonin kuoltua vuonna 1985 hän alkoi hoitaa kappaleiden kitaraosuudet. Lisäksi hän on soittanut koskettimia ja laulanut taustoja.
Stricklandilla on ollut myös elokuvarooleja. Hän on avoimen homoseksuaalinen.
Kazumi Kishi

| Henkilötiedot |
| --- | --- | --- |
Koko nimi: Kazumi Kishi
Syntymäaika: 25. marraskuuta 1975 (ikä 48)
Syntymäpaikka: Japani
Kansalaisuus:  Japani
Pelipaikka: Hyökkääjä
Pituus: 165 cm
Seurat
| Vuodet | Seura | O (M) |
|  | Urawa Reinas FC |  |
Maajoukkue
| 1998–2001 | Japani | 9 (2) |
Kazumi Kishi (jap. 岸 一美, Kishi Kazumi; s. 25. marraskuuta 1975) on japanilainen entinen jalkapalloilija.
Jalkapallomaajoukkue

Kishi debytoi Japanin maajoukkueessa toukokuussa 1998. Hän on pelannut yhdeksän maaottelua ja tehnyt niissä kaksi maalia.
Friedrich Theodor Vischer

| Friedrich Theodor Vischer |
| --- | --- |
 Friedrich Theodor Vischer
Henkilötiedot
Syntynyt: (30. kesäkuuta 1807 Ludwigsburg,Württemberg
Kuollut: 14. syyskuuta 1887 (80 vuotta) Gmunden Itävalta-Unkari
Ammatti:  kirjailija, professori
Kirjailija
Salanimi: Mystifizinsky
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Friedrich Theodor Vischer, salanimi Mystifizinsky, (30. kesäkuuta 1807 Ludwigsburg, Württemberg – 14. syyskuuta 1887 Gmunden Itävalta-Unkari) oli saksalainen esteetikko. Vischerin poika oli Robert Vischer.
Vischer suunnitteli nuorena ryhtyvänsä taidemaalariksi, mutta joutui valitsemaan teologian ja oli vuodesta 1831 opettajana Maulbronnin luterilaisessa pappisseminaarissa. Hän keskittyi opinnoissaan filosofiaan. Hän luopui pappisurasta 1836 ja sai ylimääräisen estetiikan ja saksalaisen kirjallisuuden professorin viran Tübingenin yliopistosta. Vuosina 1839–1840 ja 1843 hän opiskeli taidetta Italiassa ja Kreikassa.
Vakinaisen professorin viran Vischer sai 1844, ja virkaanastujaispuheessaan hän esitteli panteistisia näkemyksiään. Kirkollinen väki arvosteli häntä siitä niin voimakkaasti, että hänet hyllytettiin kahdeksi vuodeksi. Laajan teoksensa Æstethik oder Wissenschaft des Schönen (1846–1857) ansiosta Vischer oli hegeliläisyyden ja koko aikakauden merkittävimpiä esteetikkoja.
Vischer valittiin 1848 maltillisen vasemmiston jäsenenä Saksan parlamenttiin Frankfurt am Mainiin, ja hän oli yksi niistä, jotka parlamentin hajottuakin 1849 jatkoivat istuntoja Stuttgartissa. Hän joutui kireisiin väleihin hallituksen kanssa ja otti siksi 1855 professuurin Polytechnikumissa Zürichissä. Hän palasi 1866 Tübingenin yliopistoon, ja lisäksi hän luennoi kesäaikaan polyteknikumissa Stuttgartissa. Vischer sai 1870 henkilökohtaisen aatelisarvon, ja 1877 hän erosi professorinvirasta.
Vischerin kuoleman jälkeen hänen poikansa Robert Vischer julkaisi kaksi sarjaa Vorträge (1898–1903), joihin sisältyät Das schöne und die Kunst, Zur Einführung in die Ästhetik sekä Shakespearevorträge.
Teokset (valikoima)

Über das Erhabene und Komische, 1837
Kritische Gänge, 1844
Faust. Der Tragödie 3. Theil, 1862 (salanimellä Mystifizinsky, satiiri Goethen "Faustin" toisen osan selityksistä)
Epigramme aus Baden-Baden, 1867, anonyymisti
Mode und Cynismus, 1878
Auch Einer. Eine Reisebekanntschaft, 1879
Lyrische Gänge, 1882
Das Symbol, 1887
Aiheesta muualla

Kuvia tai muita tiedostoja aiheesta Friedrich Theodor Vischer Wikimedia Commonsissa
Karl Anton Rönnholm

Karl Anton Rönnholm. Kuvaaja: Fritz Hjertzell 1880- tai 1890-luvulla.
Karl Anton Rönnholm (1. joulukuuta 1860 Viipuri – 20. joulukuuta 1921 Helsinki) oli suomalainen ylilääkäri ja professori.
Karl Anton Rönnholmin vanhemmat olivat koulutoimen ylihallituksen ylijohtajan apulainen Anton Rönnholm (1822–1889) ja Matilda Sofia Maria Roschier. Hän pääsi ylioppilaaksi 1879 Kuopion lyseosta ja valmistui Helsingin yliopistosta filosofian kandidaatiksi ja maisteriksi 1882, lääketieteen kandidaatiksi 1884 ja lääketieteen lisensiaatiksi 1889.
Rönnholm oli Helsingin diakonissalaitoksen gynekologisen osaston johtajana vuodesta 1897 ja ylilääkärinä vuodesta 1919. Hän sai professorin arvon 1920.
Karl Anton Rönnholm oli naimisissa vuodesta 1891 Elin Sofia Arppen kanssa. Rönnholmin veli oli insinööri ja Rauma Wood Ltdin toimitusjohtaja Rudolf Rafael Rönnholm (1873–1925).
Fluendo

Fluendo S.A. on espanjalainen Linux-käyttöjärjestelmäalustaan erikoistunut ohjelmistoalan yritys, jonka toimipaikka on Barcelonassa. Yhtiö on perustettu vuonna 2004, ja sen palveluksessa on monia GStreamer-multimediakehyksen kehitystyöhön osallistuneita henkilöitä. Fluendon tuotteisiin kuuluu koodekkipaketti, jonka avulla voidaan toistaa useita suljettuja mediatiedostoja Linux-ympäristössä, kuten Windows Media ja MPEG4-tiedostoja.
Fluendon DVD-soitin

Yhtiö julkaisi vuonna 2009 Fluendo DVD Playerin, joka on kuluttajille suunnattu DVD-soitin Debian- ja Fedora-pohjaisille Linux-jakeluille. Ohjelma on saatavilla myös Open Solarikselle. Fluendo DVD Player on yksi harvoista laillisista, patentinhaltijoiden ehdot täyttävistä soittimista Linuxille, ja se sisältää mahdollisuuden toistaa myös CSS-kryptattuja DVD-elokuvia. Ohjelma ei käytä salauksenpurkuun Linuxissa yleistä, laillisuudeltaan joissakin maissa epäselvää libdvdcss-kirjastoa.
Lisensoitu ja patentinhaltijoiden oikeuksia kunnioittava viihdekeskusohjelmisto Fluendo Media Center, jonka käyttöliittymä perustuu Moovidaan (entinen Elisa), yhdistää Fluendon DVD-soittimen ja yhtiön julkaisemat koodekit mediatiedostoille.
Aiheesta muualla

Fluendon viralliset sivut (englanniksi)
Fluendo DVD Player Ubuntussa.